**Izvor de primăvară**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pune-mi în păr ghiocei de fulgi-de-zăpadă, iarnă

Și strânge-mă-n brațele vijeliei de ninsori...

Miezul fierbinte al sufletului călător

Ține cald învelișul ființei mele!

Gerul din obrajii tăi bucălați cu nori fumurii

Înflorește narcise în brațele-întinse spre tine

Iar haina ta albă, murdară de noroiul timpului,

E pătura ierbii-încolțită în inima mea.

Tu n-ai să mă schimbi…

Captivă între anotimpuri și timpuri

Ești izvorul primăverii din mine, iarnă!